
Τροποποίηση του ρυμοτομικού σχεδίου Πειραιά στην περιοχή της Κα- 
στέλλας και τροποποίηση του από 5.9.1975 Π. Δ/τος (ΦΕΚ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ- Γ. 75032 (1) 


Τροποποίηση του ρυμοτομικού σχεδίου Πειραιά στην περιοχή της Καστέλ- 

λας και τροποποίηση του από 5.9?1975 Π. Δ/τος (ΦΕΚ 196/Δ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3,9 και 70. 

2. Τις διατάξεις του Ν. 947/1979 (ΦΕΚ 169/Α) και ειδικότερα το 
άρθρο 62 παράγρ. 1. 

3. Τις διατάξεις του Ν. 1577/1985 (ΦΕΚ 21Ό/Α) και ειδικότερα το 
άρθρο 4 (παρ. 1). 

4. Τις διατάξεις του Ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

5. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 παράγρ. 1). 

6. Την υπ’ αριθ. 66/1985 γνωμοδότηση του Δημοτικού Συμβουλίου 
Πειραιά. 

7. Την από 12.2.1986 έκθεση της Δ/νσης Παραδοσιακών Οικισμών 
και Περιβάλλοντος (Γ7). 

8. Την υπ’ αριθ. 123/1986 γνωμοδότηση του Κεντρικού Συμβου¬ 
λίου Περιβάλλοντος, Χωροταξίας και Δημοσίων Έργων, 

9. Την υπ’ αριθ. 665/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Πειραιά στην 
περιοχή της Καστέλλας και ειδικότερα στο οικοδομικό τετράγωνο 
που βρίσκεται στη συμβολή των οδών Ιερού Λόχου και Αίαντος με 
κατάργηση της εντός αυτού οδού όπως φαίνεται στο σχετικό πρωτό¬ 
τυπο διάγραμμα σε κλίμακα 1:500 που έχει θεωρηθεί από τον 


Προϊστάμενο της Δ/νσης Πολέοδομικών Εφαρμογών με την υπ’ 
αριθ. 75032/1986 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2 

Οι παράγραφοι 1 και 2 του άρθρου 5 του από 5.9.1975 Π. Δ/τος 
(ΦΕΚ 196/Δ) «περί τροποποιήσεως του ρυμοτομικού σχεδίου Πειραιώς 
εις περιοχήν Καστέλλας και τροποποιήσεως και καθορισμού όρων και 
περιορισμών δομήσεως των οικοπέδων αυτού» αντικαθίσταται ως εξής: 

1. α)Το μέγιστο επιτρεπόμενο ύψος των οικοδομών που έχουν έστω 
και ένα πρόσωπο επί της οικοδομικής γραμμής Α, Β, 1 που βρίσκεται 
μέσα στον τομέα υψών ΘΑ και στη συμβολή των οδών Ιερού Λόχου 
και Αίαντος, όπως φαίνεται στο συνημμένο σχεδιάγραμμα σε κλίμακα 
1:500 δεν μπορεί να υπερβεί σε κάθε περίπτωση το οριζόντο επίπεδο, 
που βρίσκεται σε απόσταση τρία και μισό (3,50) μέτρα υψηλότερα 
από σημείο του ερυθρού υψομέτρου του άξονα της οδού Ιερού Λόχου, 
το οποίο σημείο προσδιορίζεται κάθε φορά άπό την τομή του άξονα 
της εν λόγω οδού και του κατακορύφου επιπέδου που άγεται κάθετα 
προς αυτόν από το μέσο των προσώπων επί της ΑΒ πλευράς του 
οικοδομικού τετραγώνου κειμένων οικοπέδων. 

β) Το μέγιστο επιτρεπόμενο ύψος των οικοδομών που έχουν πρό¬ 
σωπο επί της οικοδομικής γραμμής ΓΔΕ δεν μπορεί να υπερβεί σε 
καμμία- περίπτωση το αντίστοιχο οριζόντιο επίπεδο που άγεται , από 
σημείο του ερυθρού υψομέτρου της οδού Ιερού Λόχου, και σε απόσταση 
επτά και μισό (7,50) μέτρα, όπως το σημείο αυτό προσδιορίζεται από 
την τομή του άξονα της εν λόγω οδού με το κατακόρυφο επίπεδο 
που άγεται κάθετα προς αυτόν από το μέσο του επί της ως άνω 
πλευράς ΓΔΕ προσώπου κάθε οικοπέδου. 

2. Πέραν των αναφερομένων στην ως άνω παράγραφο 1 τα ύψη 
των κτιρίων δεν μπορεί να υπερβούν το κεκλιμένο επίπεδο που βρίσκεται 
σε απόσταση επτά και μισό (7,50) μέτρα από το επίπεδο που ορίζεται 
από τις προβολές των πλευρών Α, Β, Γ και Γ, Δ, Ε στους άξονες των 
οδών που έχουν πρόσωπο αντίστοιχα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 19 Νοεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

Αρίθ. Γ. 14724 (2) 

Έγκριση πολεοδομικής μελέτης των πολεοδομικών ενοτήτων 1 και 
2 του Δήμου Παιανίας (Ν. Αττικής) και τροποποίηση του εγκεκριμέ¬ 
νου ρυμοτομικού σχεδίου σε συνεχόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 (παρ. 
1,4,5 και 6), 7 (παρ. 1,2 και 4). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3,9 και 70. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 6 (παρ. 1), 7,8,9,11 και 16. 

4. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 παράγρ. 1). 

5. Την υπ’ αρ. 60199/2590/1.9.1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση Γενικού Πολεοδομι- 
κού Σχεδίου του δήμου Παιανίας (Ν. Αττικής)» (ΦΕΚ 1062/Δ/86). 

6. Τις υπ’ αρ. 144/85, 266/85, 268/85, 20/86, 27/86 και 
75/86 γνωμοδοτήσεις του δημοτικού συμβουλίου Παιανίας. 

7. Την υπ’ αρ. 1/συν. 24/14.7.86 γνωμοδότηση του Συμβουλίου 
Χωροταξίας, Οικισμού και Περιβάλλοντος Νομαρχίας Ανατ. Αττικής. 

8. Την υπ’ αρ. 49/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων αποφασίζουμε: 

Άρθρο 1 

Εγκρίνεται: α) το πολεοδομικό σχέδιο των πολεοδομικών ενοτήτων 
1 και 2 του δήμου Παιανίας (Αττικής), με τον καθορισμό οικοδομήσι¬ 
μων χώρων, οδών, πεζοδρόμων, κοινοχρήστών χώρων, χώρου πλα¬ 
τείας, παιδικής χαράς, βροφόνηπιακού σταθμού-παιδικής χαράς, αθλη¬ 
τικού κέντρου πυρήνα Α, νηπιαγωγείου βρεφονηπιακού σταθμοϋ- 
δημοτικού σχολείου, ελεύθερου χώρου σιδηροδρομικών γραμμών, χώ¬ 
ρου στάθμευσης αυτοκινήτων και β) η τροποποίηση του ρυμοτομικού 
σχεδίου Παιανίας σε συνεχόμενη περιοχή με μετατόπιση των ρυμοτομι¬ 
κών και οικοδομικών γραμμών της οριακής οδού του εγκεκριμένου 
σχεδίου όπως οι ρυθμίσεις αυτές φαίνονται στα δύο (2) σχετικά χρωμα¬ 
τισμένα πρωτότυπα διαγράμματα σε κλίμακα 1:1000 που θεωρήθηκαν 
από τον Προϊστάμενο της Δ/νσης Πολεοδομικών Εφαρμογών με την 
υπ’ αρ. 14724/1987 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός των πολεοδομικών ενοτήτων 1 και 2 του δήμου Παιανίας των 
οποίων το πολεοδομικό σχέδιο, εγκρίνεται με την περίπτωση α του άρθρου 
1 . 

Άρθρο 3 

Στους οικοδομήσιμους χώρους πλην των χώρων ειδικών χρήσεων 
που καθορίζονται με το άρθρο 1 περ. α επιτρέπονται οι εξής χρήσεις: 
α. κατοικία. 

β. ξενώνες δυναμικού μικρότερου των 20 κλινών, 
γ. μικρά εμπορικά καταστήματα εξυπηρετούντο τις καθημερινές 
ανάγκες της περιοχής (ειδών διατροφής, φαρμακεία, χαρτοπωλεία 
κλπ.) επιφάνειας μέχρι 50 μ2 σε κάθε οικόπεδο, 
δ. γραφεία μέχρι 50 μ2 σε κάθε οικόπεδο, 
ε. κτίρια εκπαίδευσης.. 
ζ. αθλητικές εγκαταστάσεις, 
η. θρησκευτικοί χώροι, 
θ. παιδικές χαρές, 
ι. κτίρια κοινωνικής πρόνοιας, 
ια. πολιτιστικά κτίρια. 

Άρθρο 4 

1. Στο πρόσωπο των οικοπέδων οικοδομημένων ή μη που βρίσκο¬ 
νται στην περιοχή της οποίας εγκρίνεται το σχέδιο επιβάλλεται 
προκήπιο πλάτους 3, 4 και 5 μέτρων. 


2. Στο πρόσωπο των οικοπέδων οικοδομημένων ή μη που βρίσκονται 
στην περιοχή που τροποποιείται το εγκεκριμένο σχέδιο τροποποιείται 
το προκήπιο του πλάτους παραμένοντος 4 μέτρων και σε πλευρά του 
Ο.Τ. 51 πλάτους 3 μέτρων όπως φαίνεται στα σχετικά διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδό: χίλια (1000) μ2. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα με όποιες διαστάσεις εμφανίζονται 
στην οριστική πράξη εφαρμογής της πολεοδομικής μελέτης. 

3. Επιπλέον των διατάξεων των παρ. 1 και 2 του παρόντος τα 
οικόπεδα θεωρούνται άρτια και οικοδομήσιμα εφόσον α) μέσα στο 
οικοδομήσιμο τμήμα του οικοπέδου εγγράφεται κάτοψη κτιρίου με 
'ελάχιστη επιφάνεια 50 μ2 και ελάχιστη διάσταση πέντε (5) μ. και β) 
δεν δημιουργήθηκαν από κατάτμηση που έγινε κατά παράβαση των 
διατάξεων του από 22.6.83 Π. Δ/τος «Καθορισμός ζώνης οικιστικού 
ελέγχου (ΖΟΕ) και κατωτάτου ορίου κατάτμησης σε ολόκληρη την 
εκτός σχεδίου και εκτός ορίων οικισμών προϋφισταμένων του 1923 
περιοχή του Ν. Αττικής» (ΦΕΚ 284/Δ). 

4. Μέγιστο ποσοστό κάλυψης των οικοπέδων σαράντα τοις 
εκατό (40%) της επιφάνειας τους. 

5. Συντελεστής δόμησης εξήντα εκατοστά (0.60). 

6. Κατ’ εξαίρεση των προηγουμένων παραγράφων 4 και 5 ορίζεται: 

α) Συντελεστής δόμησης 1,20 και μέγιστο ποσοστό κάλυψης 
60% για οικόπεδα εμβαδού μικροτέρου των 150 μ2, εφόσον η 
συνολική επιφάνεια ορόφων δεν.υπερβαίνει τα 120 τ.μ. Η εξαίρεση 
αυτή έχει εφαρμογή μόνο σε οικόπεδα που έχουν προκόψει από 
κατάτμηση μέχρι της 10.3.82 αφού αφαιρεθεί το εμβαδόν της 
εισφοράς σε γη σύμφωνα με το Ν. 1337/83. 

β) Συντελεστής δόμησης 0,80 και μέγιστο ποσοστό κάλυψης 60% 
για οικόπεδα εμβαδού από 150 μ2 μέχρι 200 μ2 εφόσον η συνολική 
επιφάνεια ορόφων δεν υπερβαίνει τα 120 μ2. 

7. Μέγιστο επιτρεπόμενο ύψος των κτιρίων επτάμισυ (7,5) μέτρα που 
προσαυξάνεται κατά ένα και μισό (1,50) μέτρο σε περίπτωση κατασκευής 
στέγης. 

8. Δεν επιτρέπεται η κατασκευή κτιρίου επί υποστηλωμάτων (ΚΙΕΟΤΙ8). 

9. Δεν επιτρέπεται οι εξώστες να έχουν μήκος μεγαλύτερο των 5 
μέτρων με ελάχιστη απόσταστη μεταξύ τους 1 μέτρο. 

Άρθρο 6 

Οι όροι και περιορισμοί δόμησης του χώρου νηπιαγωγείου - βρεφονη¬ 
πιακού σταθμού - δημοτικού σχολείου και βρεφονηπιακού σταθμού που 
καθορίζονται με το άρθρο 1 περ. α του παρόντος ορίζονται ως εξής: 

- Μέγιστο ποσοστό κάλυψης 30% για το δημοτικό σχολείο και 
40% για το νηπιαγωγείο και το βρεφονηπιακό σταθμό. 

- Συντελεστής δόμησης 0,50 για το δημοτικό σχολείο- και 0,40 
για το νηπιαγωγείο και το βρεφονηπιακό σταθμό. 

- Μέγιστο επιτρεπόμενο ύψος των κτιρίων 10 μέτρα. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 9 Μαρτίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ, Γ. 14403 (3) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 880/1979 (ΦΕΚ 58/Α) και ειδικότερα το 
άρθρο 2. 

2. Τις διατάξεις του Π. Δ/τος 470/1979 (ΦΕΚ 138/Α). 

3. Τις διατάξεςι του Π. Δ/τος 510/1979 (ΦΕΚ 154/Α). 

4. Τις διατάξεις του Ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

5. Την υπ’ αριθ. 7555/28.5.1986 πράξη συναίνεσης της Μαργαρί¬ 
τας Ελοσίτου που κατοικεί στην Αθήνα, οδός Ταξιαρχών 33 Καλαμάκι, 
η οποία τυγχάνει αποκλειστική κυρία του παρακάτω ακινήτου. 

6. Τήν κατόπιν αυτοψίας του εργοδηγού με Δ.Ε. 1 βαθ. β' Χρήστου 
Καλογήρου επιβεβαίωση των εμπλεκόμενων στον υπολογισμό του 
μεταφερομένου συντελεστού δομήσεως στοιχείων του ακινήτου που 
βρίσκεται στη συμβολή των οδών Τσάμη Καρατάσου 43 καί Μ. 
Μπότσαρη του ρυμοτομικού σχεδίου Αθηνών. 

7. Την υπ’ αριθ. 53714/9624/1986 απόφαση του Υπουργού 
Περιβάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης. 

8. Την υπ’ αριθ. 200/1986 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, με πρόταση του Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου 
(βαρυνομένου) που βρίσκεται στη συμβολή των οδών Τσάμη Καρατά¬ 
σου 43 και Μ. Μπότσαρη στην περιοχή Φιλοππάπου του ρυμοτομικού 
σχεδίου Αθηνών, που έχει χαρακτηρισθεί ως διατηρητέο, με το από 
28 Νοεμβρίου 1985 Π. Δ/γμα (ΦΕΚ 740/Δ) και του οποίου απο¬ 
κλειστική κυρία είναι η Μαργαρίτα Ελοσίτου η οποία ζητά τη μετα¬ 



φορά του συντελεστή δόμησης όπως το βαρυνόμενο ακίνητο φαίνεται 
με μαύρη διαγράμμιση και με τα στοιχεία Α, Β, Γ, Δ, στο σχετικό 
πρωτότυπο διάγραμμα σε κλίματα 1:50 που θεωρήθηκε από τον 
Προϊστάμενο της Δ/νσης Πολεοδομικών Εφαρμογών με την υπ’ 
αριθ. 14403/1987 πράξη του και που συνοπτικό του αντίτυπο 
δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν ακινήτου 231,25 μ2 

β) Συντελεστής δόμησης βάσει του οποίου πραγματοποιείται η 
μεταφορά δύο και ένα δέκατο (2,1) 

γ) Δομήσιμες επιφάνειες που αντιστοιχούν σ’ αυτό είναι 231,25X2, 
1=485,625 (μ2) τετραγωνικά μέτρα 

δ) Δομημένη επιφάνεια 377,930 (μ2) τετρ. μέτρα 

ε) Μεταφερομένη δομήσιμη επιφάνεια 485,625-377,930=107,70 μ2. 

Άρθρο 2 

Εγκρίνεται η* χορήγηση τίτλου μεταφοράς συντελεστή δόμησης 
στο όνομα της παραπάνω ιδιοκτήτριας Μαργαρίτας Ελοσίτου για 
εμβαδόν 107,70 (μ2) τετρ. μέτρά. 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος Διατάγματος 

Αθήνα, 23 Φεβρουάριου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

